కుంభా రవిబాబు

కుంభా రవిబాబు ఆంధ్రప్రదేశ్ రాష్ట్రానికి చెందిన రాజకీయ నాయకుడు. ఆయన ప్రస్తుతం ఆంధ్రప్రదేశ్‌ షెడ్యూల్‌ జాతుల కమిషన్‌ చైర్మన్‌గా విధులు నిర్వహిస్తున్నాడు.

రాజకీయ జీవితం
కుంభా రవిబాబు కాంగ్రెస్ పార్టీ ద్వారా రాజకీయాల్లోకి వచ్చి 2004లో జరిగిన అసెంబ్లీ ఎన్నికల్లో కాంగ్రెస్ తరపున పోటీ చేసి తన సమీప ప్రత్యర్థి టీడీపీ అభ్యర్థి శోభా హైమావతి పై గెలిచి తొలిసారి ఎమ్మెల్యేగా అసెంబ్లీకి ఎన్నికయ్యాడు. ఆయన అనంతరం వైఎస్సార్ కాంగ్రెస్ పార్టీలో చేరాడు, తరువాత 2014లో అసెంబ్లీ ఎన్నికలకు ముందు టీడీపీలో చేరి పార్టీ టికెట్ ఆశించాడు, కానీ టికెట్ దక్కకపోవడంతో ఆయన అరకులోయ నియోజకవర్గం నుండి టీడీపీ రెబెల్ (స్వతంత్ర) అభ్యర్థిగా పోటీ చేసి ఓడిపోయాడు. ఆయన 2018లో వైఎస్సార్ కాంగ్రెస్ పార్టీలో చేరి, 5 మార్చి 2021న ఆంధ్రప్రదేశ్‌ షెడ్యూల్‌ జాతుల కమిషన్‌ తొలి ఛైర్మన్‌గా నియమితుడై మార్చి 27న భాద్యతలు చేపట్టాడు.

మూలాలు

ఆంధ్రప్రదేశ్ శాసన సభ్యులు (2004)
విజయనగరం జిల్లా నుండి ఎన్నికైన శాసన సభ్యులు
విజయనగరం జిల్లా వ్యక్తులు
విజయనగరం జిల్లా వైద్యులు
విజయనగరం జిల్లా రాజకీయ నాయకులు